NYE AMERIKANERE PÅ VEI? Amerikanske Bob Bradley ble presentert som ny Stabæk-trener før 2014-sesongen. Nå kan Bærum-klubben komme til å få utenlandske investorer med på eiersiden. Fra venstre: Styremedlem Ingebrigt Steen Jensen, sportssjef Inge André Olsen, Bradley og styreleder Espen Moe. Foto: Håkon Mosvold Larsen NTB scanpix

Stabæk på investorjakt: Kan få utenlandske eiere

Stabæk kan som første norske toppklubb få utenlandske eiere. Styreleder Espen Moe bekrefter overfor VG at det foregår «sonderinger».

Morten Stokstad

Oppdatert 9. august 2017

Artikkelen er over tre år gammel

En rekke søkkrike utenlandske eiere har for lengst tatt kontrollen i engelske fotballklubber. Nå kan det samme komme til å skje i Norge.

Om enn i en betydelig mindre målestokk.

Redaksjonelt samarbeid Dplay Se Eliteserien og OBOS-ligaen direkte på Dplay

Les også: City-Sheikh rikest i Premier League

Snakker med både norske og utenlandske investorer

Stabæk jobber aktivt med å få inn nye investorer som kan starte en ny tidsalder på Nadderud. Klubben er i samtaler med både nasjonale og internasjonale aktører.

– Vi er i rød sone (det laveste nivået i NFFs klubbøkonomi-kategorisering), så vi må utforske alle områder for å forbedre den økonomiske situasjonen. Vi sonderer med ulike aktører, både nasjonale og internasjonale, men det er langt fra noe konkret foreløpig, sier styreleder i Stabæk Fotball, Espen Moe, til VG.

– Hvilke aktører er dere i sonderinger med?

– Jeg kan ikke si noe om det nå. Vi prøver å snakke med så mange som mulig.

– Er disse sonderingene på et slikt nivå at du tror dere vil komme i mål?

– Det er helt umulig å si. Opp gjennom årene har vi også trodd på nye sponsorer, men jeg tror ingenting før det er svart på hvitt. Det blir for drøyt å kalle det samtaler. Vi sonderer med investorer både i Norge og i utlandet.

Lad opp til Premier League-sesongen med spesialsending på VG+

Etter det VG kjenner til skal amerikanske investorer være blant dem som Stabæk har vært i kontakt med.

Les også: Steen Jensens oppgjør med RBK: – De har hatt kjempeflyt

Tror på bedre tider med ny stadion

Bærum-klubben har i flere år slitt med dårlig økonomi, men har klart seg bemerkelsesverdig godt med spinkle inntekter. Det som kan gjøre klubben attraktiv for eventuelle oppkjøpere, er vedtaket om å bygge ut Nadderud stadion.

Når den nye arenaen står klar i 2020 eller 2021, vil det åpne for langt større publikums- og markedsinntekter. Samtidig har klubben et av landets beste akademier, og sportssjef Inge André Olsen har ofte klart å finne billige spillere som er blitt videresolgt med god fortjeneste.

SALGSOBJEKT: Stabæk kan komme til å måtte selge Eliteseriens toppscorer Ohi Omoijuanfo denne sesongen for ikke å gå med store minustall. Her er sammen med sportssjef Inge André Olsen da han forlenget kontrakten tidligere i år. Foto: Trond Solberg VG

Les også: Stabæk åpner for Ohi-salg i sommer

– Vi ønsker å ha andre rammevilkår enn det vi har nå. Vi fikk en liten opptur da Adama Diomandé ble solgt, men det er dyrt å være på Nadderud – selv om vi har et godt forhold til kommunen. Vi spinker og sparer på alt vi kan, sier styrelederen.

Espen Moe vil ikke si noe om hvilke aktører de har vært i samtaler med, men han legger ikke skjul på at klubben er «til salgs» – til de riktige investorene.

– Vi jobber med det, og prøver å sondere. Vi føler at Stabæk kan bli en mer interessant klubb for investorer når den nye arenaen står klar. Nå har vi 58 prosent lokale spillere i stallen. Frem til ny stadion er klar, er vår ambisjon å overleve i Eliteserien, sier Moe.

– Hvilke fordeler kan det gi med utenlandske investorer?

– Det er mange internasjonalt som har hekken full av penger. Hadde jeg hatt 100 millioner kroner, så hadde jeg selv gått inn i Stabæk. Fotballen er blitt slik at det kan være penger i det – ikke minst hvis man kommer inn i Champions League eller Europa League. Men det er jo ikke så lett, da.

Husker du denne? Stabæk må ut av Telenor Arena

– Ønsker alle velkommen

Han legger ikke skjul på at dagens økonomiske situasjon ikke er holdbar i lengden.

– Vi driver med underskudd på driften hvert eneste år, selv om vi bare har et lønnsbudsjett på ni millioner kroner. Med ny stadion vil vi få et helt annet næringsgrunnlag. Vi hadde fire ganger så mye i sponsorinntekter da vi spilte på Telenor Arena. Og da hadde vi 8500 tilskuere i snitt.

– Hvem vil være en drømmeinvestor for Stabæk?

– Det er vanskelig å si. Vi er i den situasjonen at vi ønsker alle velkommen.

– Bill Gates hadde vel vært ok?

– Vi hadde i hvert fall tatt et møte med ham, svarer en lattermild Moe.

Og legger til:

– Det samme gjelder Mark Zuckerberg.

Les også: Zuckerberg donerer milliarder til å bekjempe sykdom

Publisert: 08.08.17 kl. 21:12 Oppdatert: 09.08.17 kl. 00:15

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 17 8 5 4 32 – 18 14 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også

Mer om Eliteserien Stabæk Fotball